# data[].attributes.body
Attention
Reklamen starter meget brat ud med at speakeren siger "dumme svin". Det får os som seere til at tænke "hvad er det? jeg er nødt til at se videre". Man er heller ikke klar over, at reklamen vil sælge mobilabonnementer, før til sidst i videoen. Det er en god taktik producenten har brugt, for folk plejer jo at scrolle videre, hvis de ser med det samme i videoen, at det bare er en af de trælse mobilabonnementsreklamer som der er massere af på internettet i forvejen.

Interest
Produktet indgår ikke i reklamen. Reklamen fanger vores interesse, fordi den har en godt budskab, som alle i målgruppen går ind for.

Desire
Producenten forsøger at skille sig ud fra de andre producenter der sælger det samme, ved at være ærlige og indrømme, at de lever af, at vi snakker i telefon med hinanden.

Action
De vil gerne have folk til at tænke: "Hvis de har et så godt budskab, så må de også have gode kvalitetsvarer". De siger også at det ikke koster noget at tale ordentligt. Og på den måde får de seeren til at tro, at deres mobilabonnementer er billige (hvilket de ikke er...).
Deres ønske er, at når man har set reklamen, vil man bruge deres mobilabonnement for at støtte deres gode budskab.

# data[].attributes.body
Reklamen benytter sig af visualiseringskneb. Den lader klippene klare salgsarbejdet.

# data[].attributes.body
Personer
Der er cirka lige mange mænd og kvinder i reklamen. Det er sådan en god blanding af en masse forskellige mennesker. Personerne ser ikke glade ud, fordi de skal forestille at snakke grimt til hinanden.

Sted og miljø
Reklamen viser hverdagssituationer fra  både arbejdspladsen, i skolegården og i indkøbscentret.

# data[].attributes.body
Tekstmængde
Speakeren taler med små mellemrum gennem hele reklamen. Den eneste tekst der fremgår i reklamen er producentens navn og slogan til sidst i videoen.

Sproglige virkemidler
Sproget er overtalende, men de forsøger ikke at overtale os til at købe deres mobilabonnement, men at tale ordentligt til hinanden.

Udseende og funktion
Teksten fremkommer med fed skrifttype i to talebobler. Teksten er supplerende til reklamen og understreger budskabet.

# data[].attributes.body
Lys og farver
Det svage "nussede" lys skaber en trist atmosfære samtidigt med, at producenten bevidst har valgt at køre i de grå, blå, sorte og brune nuancer, for at understrege den nedtrykte stemning vores grimme sprog forårsager.

Klipning
Reklamen består af mange små klip selvom den kun er 35 sekunder lang.

Perspektiv og beskæring
Producenten gør stor brug af "over the shoulder" vinklen og ellers foregår det meste i normal perspektiv. Disse to vinkler gør, at man kommer til at føle at man selv i situationen. I de fleste klip starter man med at se situationen på afstand og derefter tættere på, i form af "over the shoulder" eller normalperspektiv.

# data[].attributes.body
Reklamen består af klip, som viser en masse opstillede situationer fra hverdagen, som vi nok alle har oplevet. Der er kun en stemme i klippet. Han "taler over" klippene, hvor han demonstrerer hvad der kunne være blevet sagt i situationerne og stiller spørgsmålstegn til vores grimme sprog i dag. I baggrunden kører der en afdæmpet trist melodi. Reklamen slutter af med at vise deres logo med producentens navn i nederste højre hjørne, noget i midten der skal forestille en omvendt talebobbel, hvor der også står Call Me. Udover det, slutter de af, med at fortælle Call Me´s slogan: "Tal ordentligt - det koster ikke noget".

# data[].attributes.body
Reklamen er afsenderrettet, da Call Me får os til at synes godt om dem, fordi de sætter fokus på, at mobning og verbal forurening skal stoppes. De sender et godt budskab ud, som vi som seere kan identificere os med.

# data[].attributes.body
Varen
Varen der reklameres for, er et mobilabonnement. Call Me lægger ikke skjul på, at de lever af at vi snakker i telefon med hinanden, men de præsenterer ikke direkte abonnementet der reklameres for. De er nemlig godt klar over, at sådanne reklamer er upopulære hos os.

Afsender
Det er primært firmaet Call Me der er afsenderen, men da de involverer almindelige mennesker i reklamen får det seerne til at spejle dem selv i situationen. Alle vil jo gerne have, at vi taler pænt til hinanden.

Mediet
Reklamen blev da den var ny selvfølgelig vist på diverse tv-stationer og i biografer. Reklamen kan ligger stadig på Call Me´s youtubekanal. Det gode ved at de også bruger youtube, er at det er en af de største platforme, vi unge bruger, og derfor kan man næsten ikke undgå at den popper op på ens skærm på et tidspunkt. De bruger også deres youtube kanal til at linke til alle deres andre medierne hvor de fx skriver følgende: "Du kan også få et smil med på vejen ved at følge vores Instagram-profil".

Målgruppe
Reklamen henvender sig til alle der snakker i telefon. Så det vil sige en meget stor del af Danmarks befolkning.

# data[].attributes.body
Reklamens mål er, at få flere mennesker til at købe mobilabonnement hos Call Me. For at fremstå som et troværdigt brand med et godt image, bruger de udtrykket "Verbal forurening kan føles som mobning" og understreger at man skal tale ordentligt. Det påvirker seerens følelser og forstand, for hvis der er noget der kan få en op i det røde felt så er det mobning og grimt sprog.